রোভানিয়েমি
রোভানিয়েমি (ফিনীয়: [ˈroʋɑniemi] (শুনুন)) ফিনল্যান্ডের একটি শহর এবং পৌরসভা। এটি ফিনল্যান্ডের উত্তরতম প্রদেশ ল্যাপল্যান্ডের প্রশাসনিক রাজধানী এবং বাণিজ্যিক কেন্দ্র। এটি উত্তর মেরুবৃত্ত থেকে প্রায় ৬ কিলোমিটার (৪ মাইল) দক্ষিণে, ওনাসভারা-করকালোভারা পাহাড়ের মাঝে, কেমিজোকি নদী এবং এর ওনাসজোকি উপনদীর সংগমস্থলে অবস্থিত। রোভানিয়েমির জনসংখ্যা প্রায় ৬৩,০০০। রোভানিয়েমি হলো একটি স্বতন্ত্র ফিনিশ ভাষী অঞ্চল।